

REPUBLIKA HRVATSKA

SISAČKO-MOSLAVAČKA ŽUPANIJA

GRAD KUTINA

GRADONAČELNIK

Trg kralja Tomislava 12, 44320 Kutina

Tel: 044/692-022 Fax:044/683-463

KLASA: 500-01/25-01/5

URBROJ: 2176-3-07/01-25-3

Kutina, 05. svibnja 2025. godine

Temeljem članka 50. Statuta Grada Kutine (Službene novine Grada Kutine 5/23), gradonačelnik Grada Kutine raspisuje

**JAVNI POZIV za ostvarivanje prava na poticajnu naknadu sukladno**

**Programu mjera osiguravanja specijalističke zdravstvene zaštite na području Grada Kutine**

**Mjera poticajna naknada:**

Ovaj Javni poziv objavljuje se sukladno točki IV. Programa mjera osiguravanja specijalističke zdravstvene zaštite djece na području Grada Kutine u 2025. godini (KLASA:024-01/25-05/2, URBROJ: 2176-3-04/01-25-70 od 25. ožujka 2025. g., u daljnjem tekstu: Program)

za Mjeru poticajna naknada. Poticajna naknada za 2025. godinu (u daljnjem tekstu: poticajna naknada) može se ostvariti u neto iznosu od 1.500,00 eura mjesečno. Uz poticajnu naknadu specijalist – podnositelj zahtjeva može ostvariti pravo i na korištenje stana površine 51,79 m², te plaćanje pripadajućih režija tijekom trajanja ugovornog odnosa.

I.

Pozivaju se ovlašteni podnositelji zahtjeva za ostvarivanje prava na poticajnu naknadu da podnesu zahtjev na način i u roku propisanim ovim Javnim pozivom.

 **Uvjeti za ostvarivanje prava na poticajnu naknadu:**

II.

Pravo na poticajnu naknadu može ostvariti isključivo doktor medicine specijalist pedijatrije zaposlen na neodređeno, puno radno vrijeme u navedenim ordinacijama u Kutini i to na način i pod uvjetima propisanima Programom i ovim Javnim pozivom. Natječaje za zapošljavanje doktora medicine specijalista pedijatrije provodi Dom zdravlja Sisačko -moslavačke županije.

**Način i rok podnošenja zahtjeva za ostvarivanje prava na poticajnu naknadu i dokumentacija koja se prilaže zahtjevu:**

III.

Zahtjev za ostvarivanje prava na poticajnu naknadu podnosi se Gradu Kutina u pisanom obliku, na propisanom obrascu – OBRAZAC. Zahtjev za ostvarivanje prava na poticajnu naknadu za 2025. godinu koji se može preuzeti sa mrežne stranice Grada Kutine ili u Upravnom odjelu društvene djelatnosti, socijalnu skrb i civilno društvo, ured broj 13 ili putem maila: drustvene@kutina.hr.

Zahtjevu za ostvarivanje prava na poticajnu naknadu prilaže se obavezno sljedeća dokumentacija:

 - preslika ugovora o radu na neodređeno, puno radno vrijeme

 (za radno mjesto temeljem kojeg se traži isplata poticajne naknade),

- potvrda o radno pravnom statusu osiguranika koju izdaje Hrvatski zavod za mirovinsko

 osiguranje (ne starija od 30 dana od dana podnošenja zahtjeva),

- potvrda o IBAN-u tekućeg ili žiro računa.

 Zahtjev za ostvarivanje prava na poticajnu naknadu zajedno s propisanom dokumentacijom koja se prilaže zahtjevu dostavlja se u zatvorenoj omotnici na adresu Grada Kutine :

**GRAD KUTINA,**

**TRG KRALJA TOMISLAVA 12,**

**44 320 KUTINA**

**s naznakom: JAVNI POZIV za ostvarivanje prava na poticajnu naknadu za 2025. godinu na omotnicu naznačiti i : Ime i prezime te adresu podnositelja zahtjeva.**

Zahtjev za ostvarivanje prava na poticajnu naknadu podnosi se Gradu Kutina najkasnije do 01. prosinca 2025. godine. Zahtjevi za ostvarivanje prava na poticajnu naknadu podneseni nakon 20. prosinca 2025. godine odbacit će se kao nepravodobni.

 **Način pregleda i ocjene zahtjeva za ostvarivanje prava na poticajnu naknadu:**

IV.

Pregled i ocjenu zahtjeva za isplatu poticajne naknade vrši povjerenstvo koje imenuje Gradonačelnik (u daljnjem tekstu: Povjerenstvo). Povjerenstvo prilikom pregleda i ocjene zahtjeva za isplatu poticajne naknade utvrđuje sljedeće:

 - da li je zahtjev podnesen na način i u roku propisanom Javnim pozivom,

- da li je zahtjev podnesen od strane ovlaštenog podnositelja zahtjeva,

 - da li je zahtjevu priložena sva propisana dokumentacija,

 - da li su ispunjeni svi uvjeti za priznavanje prava na poticajnu naknadu propisani Programom

 i ovim Javnim pozivom.

Razmatranje prijava i odobravanje sredstava za primljene prijave provodi se u roku od 30 dana po primitku Zahtjeva za ostvarivanjem prava na poticajnu naknadu.

V.

Odluku o isplati poticajne naknade donosi gradonačelnik na prijedlog Povjerenstva.

**Odredbe vezane uz sklapanje i provedbu ugovora o dodjeli poticajne naknade :**

VI.

Doktor medicine specijalist pedijatrije kojem je odlukom gradonačelnika priznato pravo na poticajnu naknadu dužan je sklopiti s Gradom Kutina ugovor o dodjeli poticajne naknade u roku 15 dana od dana primitka Odluke o isplati poticajne naknade i poziva na sklapanje ugovora u suprotnom će se smatrati da je odustao od svog zahtjeva za ostvarivanje prava na poticajnu naknadu. Doktor medicine specijalist pedijatrije koji sklopi s Gradom Kutina ugovor o dodjeli poticajne naknade smatra se korisnikom poticajne naknade u smislu ovog Javnog poziva.

VII.

 Korisnik poticajne naknade obvezan je ostati bez prekida u radnom odnosu na neodređeno, puno radno vrijeme u ordinaciji u Kutini najkraće do kraja kalendarske godine za koju je ostvario pravo na poticajnu naknadu odnosno do 2025.godine. Korisnik poticajne naknade kojemu je radni odnos prestao prije isteka 2025. godine obvezuje se vratiti Gradu Kutina cjelokupni isplaćeni iznos na ime poticajne naknade. Za potrebe osiguranja povrata isplaćene poticajne naknade, zbog slučajeva neispunjenja obveza iz stavka 1. ove točke, korisnik poticajne naknade dužan je nakon sklapanja ugovora o dodjeli poticajne naknade, a prije isplate poticajne naknade, predati Gradu Kutina bjanko zadužnicu ovjerenu kod javnog bilježnika na iznos koji pokriva iznos priznate poticajne naknade. Krajnji rok za dostavu bjanko zadužnice iz stavka 3. ove točke odrediti će se ugovorom.

 **Rokovi i način dokazivanja ispunjenja obveza korisnika poticajne naknade:**

VIII.

 Korisnik poticajne naknade u svrhu dokazivanja ispunjenja obveze iz točke VII., stavka 1. ovog Javnog poziva dužan je Gradu Kutina najkasnije do 01. veljače 2026. godine dostaviti službenu dokumentaciju iz koje je vidljivo ispunjenje navedene obveze.

**Isplata poticajne naknade:**

IX.

 Poticajna naknada isplaćuje se najkasnije do kraja 2025. godine na račun korisnika poticajne naknade, a temeljem sklopljenog ugovora o dodjeli poticajne naknade te pod uvjetom dostave bjanko zadužnice sukladno točki VII. ovog Javnog poziva. Porez i doprinose na isplaćenu poticajnu naknadu obračunava i plaća Grad Kutina. Grad Kutina ima pravo prije isplate poticajne naknade zatražiti od korisnika poticajne naknade dostavu ažurirane dokumentacije iz koje je vidljivo trajanje radnog odnosa za koji je ostvareno pravo na poticajnu naknadu. Grad Kutina ima pravo obustaviti isplatu poticajne naknade u slučaju prekida/promjena u radnom odnosu korisnika poticajne naknade.

**Završne odredbe:**

X.

Sredstva za provedbu ovog Javnog poziva osigurana su u Proračunu Grada Kutine za 2025. godinu.

XI.

 Ovaj Javni poziv objavit će se na Oglasnoj ploči i službenoj mrežnoj stranici Grada Kutine

 [www.kutina.hr](http://www.kutina.hr)

 Gradonačelnik

 Zlatko Babić, dipl.ing.